Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 921/12/8806	Košice, 1.3.2013
EEČ : 2-65-74-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01.11.2011 do 31.10.2012 neplnil svoju vyživovaciu voči svojim deťom, a to XXXXX, nar. 01.10.2002, XXXXX, nar. XXXXX, ktoré sú vo výchove u svojich starých rodičov, a to Evy Rybárovej, nar. XXXXX a XXXXX, nar. XXXXX, obaja bytom XXXXX, XXXXX, okres XXXXX - okolie, hoci mu táto povinnosť prispievať na ich výživu bola určená rozsudkom Okresného súdu XXXXX - okolie zo dňa 04.07.2006, pod číslom 12P/81/2006, ktorý nadobudol právoplatnosť dňa 28.07.2006, a to sumou 681.- SK ( 22,61.- €) na jedno dieťa mesačne vždy do 15-tého dňa toho ktorého mesiaca do rúk Evy Rybárovej, čím mu takto na výživnom za 12 mesiacov  vznikol dlh 16.344.- Sk (542,64 €). € 
lebo zanikla trestnosť činu
Odôvodnenie:
          Uznesením povereného príslušníka Obvodného oddelenia PZ XXXXX,  sp. zn. ORP-1364/MO-KS-2012 zo dňa 10.12.2012  bolo  vznesené obvinenie XXXXX pre prečin zanedbania povinnej výživy podľa § 207 ods. 1, Tr. zákona  na tom skutkovom základe, ako je uvedené vo výrokovej časti tohto uznesenia.
          V priebehu konania bol vypočutý obvinený XXXXX, ktorý dňa 10.12.2012  pri výsluchu uviedol, že sa cíti byť vinný zo spáchania skutku.                        XXXXX dňa 12.02.2013 pri výsluchu uviedla, že obvinený uhradil celé dlžné výživné. 
          Podľa § 215 ods. 1, písm. h, Tr. poriadku prokurátor zastaví trestné stíhanie, ak zanikla trestnosť činu .
          Podľa § 86 písm. a Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 , ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

           Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor